als_Latn dik_Latn sag_Latn
08/06/2017
Prej vitit 2013, atletja shqiptare është përfshirë në Forcat e Armatosura të Republikës së Shqipërisë, duke e gjetur këtë edhe si një mënyrë për të ndihmuar financiarisht sportisten.
Në bazë të ligjit ushtarak, edhe Luiza Gega, si çdo anëtar i Forcave të Armatosura, ka qenë e detyruar që të njoftojë dhe të kërkojë leje për çdo lëvizje jashtë territorit të Shqipërisë.
Burime pranë Ministrisë së Mbrojtjes konfirmojnë për Top Channel se, Luiza Gega ka kërkuar dy herë leje për të garuar me një skuadër të huaj, e në të dyja rastet kërkesa e saj është refuzuar nga Shtabi i Përgjithshëm.
Pavarësisht refuzimit, Luiza Gega ka marrë pjesë në kampionatin turk dy ditë më parë, nën fanellën e Fenerbahçes, në kundërshtim me statusin e ushtarakut dhe ligjin për disiplinën.
Si rrjedhojë, sapo të mbërrijë në Shqipëri, pritet që Luiza Gega të japë sqarime për këtë shkelje. Në bazë të rregullores, më pas do të mblidhet Komisioni i Disiplinës, i cili i propozon Shtabit të Përgjithshëm masën që do të merret, e cila mund të shkojë deri në përjashtimin e saj nga Forcat e Armatosura të Republikës së Shqipërisë.
/ Top Channel
- Sulmohet sërish nga një peshkaqen Fanning
- Pas skandalit, Blac Chyna prezanton të dashurin e ri
- Lulzim Basha rikonfirmohet në krye të PD, fiton ndaj Selamit
- Pas fitores së Bashës, Patozi: Absurdi ka kapërcyer çdo kufi
- Emily në qendër të vëmendjes!
- Plani si do të vritej aktori...
- Incidenti me armë zjarri në Elbasan, RENEA në kërkim të një të dyshuari
- Basha “shuan” Patozin: Rezultati, PD e bashkuar
- Shifrat astronomike në futboll, Man. City bastis merkaton
- Neymar fenomenal, Barcelona mposht Juventusin
unk als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn dik_Latn swh_Latn